# Segl

Dokument med lakksegl og tråd: målebrev fra 1793, tinglyst i Kristiansand 1801.
Papiroblat med riksvåpenet i Karl Johans norske segl 21 12 1825
Møbeldesigneren Olav Haugs svennebrev innen møbelsnekkerfaget datert 1942 er blant annet utstyrt med to lakksegl.
Seglavtrykket til Ilkhan Ghazan, over de to siste linjene av hans brev av 1302 til pave Bonifatius VIII. Det står 王府定國理民之寶 på kinesisk, som betyr «Segl som sertifiserer Hans kongelige høyhets myndighet til å etablere et rike og herske over dets folk».
**Segl** (tidligere ofte kalt **sigill**) er et avtrykk i voks på papir med en oblat eller lakk på et dokument eller en konvolutt. Avtrykket er laget med et signet eller stamp. Voksen kunne være ufarget, rød, grønn eller svart brun. Segllakken var som regel rødfarget, men kunne også være svart eller andre farger i sjeldne tilfeller.

## Metode

Voksen eller lakken ble først varmet opp slik at den ble flytende og klebrig, og dryppet til en klump på dokumentpapiret. Signetet eller stampen ble så presset ned i massen før denne var stivnet, og avtrykket ble da synlig i massen. Hvis et dokument besto av flere løse sider, ble sidene hullet og buntet sammen med en segl-tråd, og seglet ble festet til både tråden og papiret, slik at arkene ikke kunne adskilles uten å bryte seglet eller tråden. Segl-tråden var i middelalderen gjerne to-farget (gul og rød) i lin, men senere var det vanlig med ensfarget tråd.

## Historie og bruk

Tidligere var et signet og et segl en høyst personlig ting som ble brukt sammen med eller i stedet for en persons underskrift. Segl ble derfor satt på viktige dokumenter, så som forordninger, vitneprov, erklæringer, søknader, brev, skjøter og kontrakter. I Norge har man ikke bare segl fra konger, geistlige, lagrettemenn, embetsmenn og handelsstand, men også håndverkere, skippere og bønder brukte segl. I dag har ikke segl den samme funksjonen som før og brukes nå mest til pynt. Et innrykk av utbredelsen og mengden av segl på 1600-tallet i Danmark-Norge, gir Enevoldsarveregjeringsakten av 1661 som har 2 297 navngitte enkeltpersoners segl. For Norges del er det segl fra 18 adelsmenn, 87 geistlige, 46 byborgere og hele 406 bønder fra store deler av landet.

Forsegling av konvolutt
Hovedinnholdet i seglene, det vil si det sentrale motivet, er vanligvis et av de følgende: Et bumerke, et monogram, et bilde, et portrett eller et heraldisk våpenskjold.

Seglene kan også komme til nytte i slekts- og stedsgranskning. Det hender at motivene kan fortelle litt om signeteierens verdensbilde, ideer, påvirkninger og lignende. Ser vi på flere segl under ett, kan det vise seg at de ligner hverandre. Da kan de kanskje fortelle noe om slektsforhold, naboskap, yrke og lignende. Dessuten kan seglenes formgivning vise signetgravørens faglige dyktighet, samt hvilken kvalitet som signeteieren ville ha i sitt personlige segl. Vi ser også de skiftende moter og stilretninger i utformingen av seglene.

Segl er også kjent fra antikken i Europa, Midtøsten og Egypt, blant annet omtalt mange steder i Bibelen. Disse seglene skiller seg på flere måter fra de europeiske seglene som ble brukt fra tidlig middelalder og framover. Voksseglene fra middelalderen har historisk, kulturhistorisk og kunsthistorisk interesse.

## Se også

* Bulle (segl)
* Rikssegl
* Sekret
* Signet

## Litteratur

**Norge: H. J. Huitfeldt-Kaas, Oluf Kolsrud med flere: *Norske Sigiller fra Middelalderen*, Kristiania – Oslo 1899-1950
* Chr. Brinchmann: *Norske konge-sigiller og andre fyrste-sigiller fra middelalderen*, Kristiania 1924
* K. og Jon Haukanes: *Segl og bumerke frå Hardanger*, Oslo 1944 (en vesentlig del fra segl)
* Hans Krag: *Norsk heraldisk mønstring fra Fredrik IV’s regjeringstid 1699-1730*, Ålo, Kristiansand S 1955 (med våpen tegnet etter segl)
* Hans Krag: «Nogen norske seglmerker», *Heraldisk Tidsskrift* 1/157, København 1961
* Harald Nissen og Monica Aase: *Segl i Universitetsbiblioteket i Trondheim*, Trondheim 1990
* Hans Cappelen: «Monogramsegl og slektspapirer fra Grenland», *Norsk slektshistorisk tidsskrift* 35 (1995), side 66-79.
* Hans Cappelen: «Våpensegl og slektspapirer fra Skiens-distriktet», *Norsk slektshistorisk tidsskrift* 35 (1996), side 445-463, nettversjon her Arkivert 29. april 2013 hos Wayback Machine., og i forkortet versjon «Adeler, Moltke og Løvenskiold», i *Våpenbrevet* nr. 101 august 2017, Norsk Heraldisk Forening, Oslo 2017, side 27-31.
* Hans Cappelen: «Segl som illustrasjon til slektshistorien», *Heraldisk Tidsskrift*, bind 9, nr 85, København mars 2002, og i *Ætt og Annet* nr. 58, Grenland Ættehistorielag, Skien 2002, side 16-20, nettversjon her Arkivert 26. juni 2014 hos Wayback Machine.
* Anders Bjønnes m. fl. (redaktører): *Segltegninger fra hyllingene i Norge 1591 og 1610*,Norsk Slektshistorisk Forening, Oslo 2010
* Odd Fjordholm, Erla B. Hohler, Halvor Kjellberg, Brita Nyquist: *Geistlige segl i Nidaros bispedømme*, Oslo 2012 (Norske sigiller fra middelalderen, bind 3)
* Stortinget: *Grunnlovsjubileet 1814-2014 - Kongeriget Norges Grundlov af 17.de Mai 1814*,Oslo 2014. ISBN 978-82-991819-4-5 (faksimileutgave som viser eidsvollsmennenes underskrifter og segl)
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med bilder og beskrivelser av alle eidsvollsmennenes segl på Grunnloven, samt med artikler: «Om bruk av segl i Norge» (av Anders Bjønnes) og «Hva seglene på Grunnloven kan vise oss» (av Hans Cappelen).
* Anders Bjønnes: «Grunnlovens besegling i en historisk kontekst», *Heraldisk Tidsskrift*, bind 11, nr. 110, København oktober 2014, side 446-451
* Hans Cappelen: «Hva seglene på Grunnloven av 17. mai 1814 kan vise oss», *Heraldisk Tidsskrift*, bind 11, nr. 110, København oktober 2014, side 452-467. En kortversjon i *Ætt og Annet* nr. 93, Grenland Ættehistorielag, Skien 2014, side 31-32,nettversjon her Arkivert 15. september 2015 hos Wayback Machine.
* Anders Bjønnes: «The Seals on the Constitution Document of 17th May 1814 - the Last (?) Great Manifestation in Norway of an Ancient Judicial Tradition», *Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences*, Oslo 2014, utgitt av Slektshistorisk forlag i 2015, side 57-66
* Brita Nyquist: *Geistlige segl fra Hamar bispedømme*, Norske Sigiller fra Middelalderen, Bind IV, Oslo 2015
* Tom Sverre Vadholm: «Utviklingen av Bergens gamle bysegl til dagens merke», *Våpenbrevet* nr. 101 august 2017, Norsk Heraldisk Forening, Oslo 2017, side 20-26.

**Andre land: Poul Bredo Grandjean: *Dansk Sigillografi*, 1944 (mest om segl i middelalderen)
* Henry Petersen: *Danske gejstlige Sigiller fra Middelalderen*, 1886
* Anders Thiset og Henry Petersen: *Danske Adelige Sigiller fra det 13. til 17. århundrede*, 1977, pp. 432 (Uendret reprotrykk av Henry Petersen: *Danske adelige sigiller fra det 13. og 14. århundrede*, 1897 & Anders Thiset: *Danske adelige sigiller*, 1905)
* Chr. Axel Jensen: *Sfragistik og Topografi. En Studie over Bygnings- og Landskabsbilleder paa danske Middelalder-Sigiller*, 1927, p. 179-186
* Anders Thiset: «Lidt om gamle danske Signeter og Signetstikkere», *Tidsskrift for Kunstindustri*, 6, 1890, p. 127-138
* Poul Bredo Grandjean: *Danske Købstæders Segl indtil 1660*, 1937
* Poul Bredo Grandjean: *Danske Gilders Segl fra Middelalderen*, 1948
* Poul Bredo Grandjean: *Danske Haandværkerlavs Segl*, 1950
* Poul Bredo Grandjean: *Slesvigske Købstæders og Herreders Segl indtil 1660, herunder Landskabers Segl*, 1953
* Allan Tønnesen (redaktør): *Magtens besegling. Enevoldsarveregeringsakterne af 1661 og 1662 underskrevet og beseglet af stænderne i Danmark, Norge, Island og Færøerne*, utgitt av det skandinaviske Heraldisk Selskap på Syddansk Universitetsforlag, Odense 2013, 583 s., ISBN 9788776746612, med segl fra 2.297 personer, bl.a. fra Norge 87 geistlige og 406 bønder.